Tveir gervigreindarsérfræðingar hafa bæst í nýtt og sérhæft gervigreindarteymi Advania . Hópurinn hyggst benda íslenskum fyrirtækjum á tækifærin sem felast í tækninni , að því er kemur fram í fréttatilkynningu frá Advania . „ Ávinningurinn af því að nýta gervigreind er margvíslegur fyrir íslensk fyrirtæki , " segir Saga Úlfarsdóttir sem tók nýlega til starfa í gervigreindardeild Advania . Hún er með meistaragráðu í gervigreind frá tækniháskólanum í Danmörku og sérhæfði sig í vélnámi . „ Með tækninni geta fyrirtækin lært meira um sinn rekstur , viðskiptavini sína og áhrif utanaðkomandi aðstæðna á reksturinn . Þau geta dregið úr sóun , stytt afgreiðslutíma og veitt viðskiptavinum betri þjónustu . Svo lengi sem fyrirtækin búa yfir gögnum þá eru möguleikarnir gríðarlegir . Þar kemur okkar sérfræðiþekking inn . Við getum bent á tækifærin og hvernig nýta megi gögnin til að skapa viðskiptalegan ávinning . Við notum til þess sannreyndar aðferðir sem hafa gefið góða raun í útlöndum . Meðal þess sem við getum gert með tækninni eru margfalt ítarlegri spálíkön eða viðskiptaspár en mannfólki er kleift að gera . Spár sem ná yfir ótal breytur og byggja á miklu gagnamagni , " segir Saga . Hún bendir á að upphafskostnaður við að nýta gervigreind sé ekki mikill þar sem meðal annars sé notast við opinn og frían hugbúnað . Tæknin sé orðin svo sérhæfð að hún geti fært miðlungsstórum fyrirtækjum á íslenskum markaði gríðarleg verðmæti . Sigurður Óli Árnason er einnig nýr starfsmaður í deildinni en hann er með meistaragráðu í gervigreind frá Utrecht háskólanum í Hollandi . Hann segir að nú sé eins og bylgja sé að fara af stað á Íslandi og fjölmargir velti fyrir sér möguleikum þessarar tækni . „ Við getum notað tæknina annars vegar til að kenna tölvum að gera það sem fólk kann að gera og svo getum við notað hana í hluti sem eru ofar mannlegri greind að leysa . Til dæmis að vinna úr svo miklu gagnamagni að mannfólkið kæmist ekki yfir það . Bestu niðurstöðurnar virðast fást þegar þessu tvennu er blandað saman . Fólk gerir það sem það er gott í og tölvurnar gera það sem þær eru góðar í að gera , " segir Sigurður Óli . Að sögn þeirra Sögu og Sigurðar Óla eru Íslendingar svifaseinni en nágrannaþjóðir okkar í að tileinka sér gervigreind . „ Í Hollandi þar sem ég hef verið undanfarin ár er tæknin komin vel af stað og þar er hægt að sækja fjölbreytt nám í gervigreind . Nú eru Íslendingar að taka við sér og þess vegna þótti mér mjög spennandi að ganga til liðs við gervigreindarteymi Advania . Mér vitandi eru ekki önnur heildstæð gervigreindarteymi starfandi á Íslandi sem sett eru saman að erlendri fyrirmynd . Við búum svo vel að teymið okkar er leitt af Helga Svani Haraldssyni sem hefur einstaka reynslu á þessu sviði , " segir Sigurður Óli .